**SA Eesti maaelumuuseumid nõukogu kokkuvõte 2023. aastal**

Sihtasutuse Eesti Maaelumuuseumid nõukogu on kolmeliikmeline. Nõukogu tegevust juhtis nõukogu esimees Alo Aasma (ReM) ning nõukogu liikmed olid Eino Pedanik (KuM) ning Evelyn Liivamägi (RAM).

Nõukogu kavandab sihtasutuse tegevust, korraldab juhtimist ja teostab järelevalvet sihtasutuse tegevuse üle. 2023. aasta jooksul toimus seitse nõukogu koosolekut, mis toimusid nii videosilla vahendusel, muuseumi erinevates tegevuspaikades kui ka kirjaliku mentluse kaudu. Väljasõiduistungite käigus on nõukogu tutvunud struktuuriüksuste seisukorra, investeeringuvajaduse ning käimasolevate projektidega.

**Nõukogu vaates olid olulisimad küsimused 2023. aastal:**

Tori hobumajanduskeskuse investeeringud

Ülenurmes uute püsiekspositsioonide ettevalmistuse käivitamine
Põuasest suvest tingitud raskustega hakkamasaamine
Keerulised kohtuvaidlused RTKga, millest muuseum väljus olulises osas võitjana.

Sihtasutuse arengukava kohaselt on sihtasutuse missiooniks aidata kaasa põllumajanduse ja maaelu ning sellega seotud kultuuripärandi väärtustamisele ühiskonnas. Sihtasutuse visiooni kohaselt pakuvad Eesti Maaelumuuseumid maakultuuripärandi kompetentsi- ja hariduskeskusena elamuslikku kogemust nii kohalikele kui ka väliskülalistele.

Üheks suurimaks kitsaskohaks on jätkuvalt Ülenurme tegevuspaiga arendamise ees seisvad väljakutsed, eeskätt edasise tegevuste osas nii külastajateekonna ja põhitegevuse kui ka omatulu kasvatamise vaates, ilma milleta on väga keeruline tagada sihtasutuse edaspidist edukat tegevus ning ka arengut. 2023. aastal tehti ettevalmistusi kahe uue püsiekspositsiooni loomise ettevalmistamiseks.

Maaeluministeeriumi ootus sihtasutusele on jätkuvalt põllumajanduse ja maaelu ning sellega seotud kultuuripärandi väärtustamisele kaasaaitamine ning sihtasutusele üle antud riigivara heaperemehelik valitsemine. Samuti jätkuv töö ärimudeli arendamisel (eelkõige Ülenurmel) ning omatulu proportsionaalse osakaalu kasvatamine kogutuludest.

**Juhatuse ja nõukogu liikmetele makstud tasud 2023. aastal:**

|  |  |  |  |
| --- | --- | --- | --- |
| Ametiisiku andmed | Töötasu liik | Töötasu kogusumma | Periood |
| Ametikoht | Ametiisiku nimi | Ametipalk | Puhkusetasu | Preemia |
| Juhatuse liige | Merike Lang | 28553.7 | 4599.45 | 3500 | 36653.15 | 01.01.-31.12.2023 |
| Nõukogu esimees | Alo Aasma | 4200 |   |   | 4200 | 01.01.-31.12.2023 |
| Nõukogu liige | Evelyn Liivamägi | 2100 |   |   | 2100 | 01.01.-31.12.2023 |
| Nõukogu liige | Eino Pedanik | 2100 |   |   | 2100 | 01.01.-31.12.2023 |

Alo Aasma

Nõukogu esimees